CELEX: 32004L0044
Language: ro
Date: 2004-04-13 00:00:00
Title: Directiva 2004/44/CE a Comisiei din 13 aprilie 2004 de modificare a Directivei 2002/69/CE de stabilire a modalităților de prelevare de probe și a metodelor de analiză pentru controlul oficial al dioxinelor și determinarea PCB de tipul dioxinei din produsele alimentareText cu relevanță pentru SEE.

Anunţ juridic important

|

32004L0044

Official Journal L 113 , 20/04/2004 P. 0017 - 0018 Ediţie specială în limba cehă Chapter 13 Volume 34 P. 99  - 101 Ediţie specială în limba estonă Chapter 13 Volume 34 P. 99  - 101 Ediţie specială în limba maghiară Chapter 13 Volume 34 P. 99  - 101 Ediţie specială în limba lituaniană Chapter 13 Volume 34 P. 99  - 101 Ediţie specială în limba letonă Chapter 13 Volume 34 P. 99  - 101 Ediţie specială în limba malteză Chapter 13 Volume 34 P. 99  - 101 Ediţie specială în limba polonă Chapter 13 Volume 34 P. 99  - 101 Ediţie specială în limba slovacă Chapter 13 Volume 34 P. 99  - 101 Ediţie specială în limba slovenă Chapter 13 Volume 34 P. 99  - 101

		20040413Directiva 2004/44/CE a Comisieidin 13 aprilie 2004de modificare a Directivei 2002/69/CE de stabilire a modalităților de prelevare de probe și a metodelor de analiză pentru controlul oficial al dioxinelor și determinarea PCB de tipul dioxinei din produsele alimentare(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 85/591/CEE a Consiliului din 20 decembrie 1985 privind introducerea modalităților comunitare de prelevare de probe și de analiză pentru controlul produselor alimentare destinate consumului uman [1], în special articolul 1,întrucât:(1) Directiva 2002/69/CE a Comisiei din 30 iulie 2002 de stabilire a metodelor de prelevare de probe și a metodelor de analiză pentru controlul oficial al dioxinelor și determinarea PCB de tipul dioxinei din produsele alimentare [2] stabilește dispoziții speciale privind procedura de prelevare de probe și metodele de analiză ce trebuie aplicate pentru controlul oficial.(2) Pentru prelevarea de probe la peștii foarte mari este necesar să se menționeze procedura de prelevare, astfel încât să se asigure o abordare armonizată în cadrul Comunității.(3) Este de o importanță majoră ca rezultatele analitice să fie raportate și interpretate în mod unitar pentru a se asigura o abordare armonizată în cadrul Uniunii.(4) Prin urmare, Directiva 2002/69/CE ar trebui modificată în consecință.(5) Măsurile prevăzute de prezenta directivă sunt conforme cu avizul Comitetului permanent pentru lanțul trofic și sănătatea animalelor,ADOPTĂ PREZENTA DIRECTIVĂ:Articolul 1Anexa I la Directiva 2002/69/CE se modifică în conformitate cu anexa I la prezenta directivă.Anexa II la Directiva 2002/69/CE se modifică în conformitate cu anexa II la prezenta directivă.Articolul 2(1) Statele membre adoptă actele cu putere de lege și actele administrative necesare pentru a se conforma prezentei directive în termen de 12 luni de la data intrării în vigoare a acesteia. Statele membre comunică de îndată Comisiei textul acestor acte, precum și un tabel de corespondență între aceste acte și prezenta directivă.Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei i sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 4Prezenta directivă se adresează statelor membre.Adoptată la Bruxelles, 13 aprilie 2004.Pentru ComisieDavid ByrneMembru al Comisiei[1] JO L 372, 31.12.1985, p. 50, astfel cum a fost modificată ultima dată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).[2] JO L 209, 6.8.2002, p. 5.--------------------------------------------------20040413ANEXA IAnexa I la Directiva 2002/69/CE se modifică după cum urmează:2. La punctul 4, "Planuri privind prelevarea de probe", după tabelul 2 se inserează următorul punct 4.1 "Dispoziții speciale pentru prelevare de probe din loturi care conțin pești întregi":"4.1. Dispoziții speciale pentru prelevare de probe din loturi care conțin pești întregiNumărul de probe elementare ce trebuie prelevate din lot este definit în tabelul 1. Proba globală care reunește toate probele elementare trebuie să cântărească cel puțin 1 kg (a se vedea punctul 3.5).- În cazul în care lotul din care se vor preleva probe conține pești mici (fiecare cântărește mai puțin de 1 kg), se ia peștele întreg ca probă elementară pentru a forma proba globală. În cazul în care proba globală care rezultă cântărește mai mult de 3 kg, probele elementare pot consta din partea de mijloc, cântărind fiecare cel puțin 100 g, a peștelui care formează proba globală. Partea întreagă la care se aplică nivelul maxim se folosește pentru omogenizarea probei.- În cazul în care lotul din care se vor preleva probe conține pești mai mari (fiecare cântărește mai mult de 1 kg), proba elementară constă din partea de mijloc a peștelui. Fiecare probă elementară are cel puțin 100 g. În cazul în care lotul din care se vor preleva probe conține pești foarte mari (de exemplu, >6 kg), iar prelevarea unei bucăți din partea de mijloc a peștelui ar duce la o pierdere economică semnificativă, se consideră suficientă prelevarea a trei mostre elementare cântărind fiecare cel puțin 350 g, indiferent de mărimea lotului."2. Punctul 5 "Conformitatea lotului sau a sublotului cu specificația" se înlocuiește cu următorul text:"5. Conformitatea lotului sau a sublotului cu specificațiaLotul este acceptat în cazul în care rezultatul analitic al unei singure analize nu depășește nivelul maxim respectiv stabilit de Regulamentul (CE) nr. 466/2001, ținând seama de incertitudinea măsurătorii.Lotul nu este conform cu nivelul maxim stabilit de Regulamentul (CE) nr. 466/2001 în cazul în care rezultatul confirmat printr-o dublă analiză și calculat ca medie a cel puțin două determinări distincte depășește fără nici un dubiu nivelul maxim, ținând seama de incertitudinea măsurătorii.Se poate ține seama de incertitudinea măsurătorii prin aplicarea uneia dintre următoarele metode:- prin calcularea incertitudinii extinse, utilizând un factor de acoperire de 2, ceea ce dă un nivel de încredere de aproximativ 95 %;- prin stabilirea limitei de decizie (Ccα) în conformitate cu dispozițiile Deciziei 2002/657/CE a Comisiei din 12 august 2002 de punere în aplicare a Directivei 96/23/CE a Consiliului privind eficiența metodelor analitice și interpretarea rezultatelor [*] (punctul 3.1.2.5 din anexă – cazul substanțelor pentru care s-au stabilit niveluri permise).Aceste norme de interpretare se aplică rezultatului analitic obținut pe proba pentru controlul oficial. În cazul analizei în scop de apărare sau de arbitraj, se aplică normele de drept intern.[*] JO L 221, 17.8.2002, p. 8, astfel cum a fost modificată ultima dată prin Decizia 2004/25/CE (JO L 6, 10.1.2004, p. 38)."--------------------------------------------------20040413ANEXA IIAnexa II la Directiva 2002/69/CE se modifică după cum urmează:La sfârșitul punctului 2 "Context" se adaugă următorul paragraf:"Numai în sensul prezentei directive, limita specifică acceptată pentru cuantificarea unui congener este concentrația unui analit în extractul unei probe care produce un răspuns pertinent la doi ioni diferiți, ce urmează să se monitorizeze cu o proporție S/Z (Semnal/Zgomot) de 3:1 pentru un semnal mai puțin sensibil și care îndeplinește cerințele de bază, cum ar fi: timp de retenție, proporția izotopică în conformitate cu procedura de determinare descrisă în metoda EPA 1613, revizuirea B."--------------------------------------------------